Documentarul "20 Days in Mariupol", cel care a obținut în acest an premiul Oscar, va fi proiect gratuit la Cinematograful Odeon din Chișinău.
"De doi ani Rusia duce un război nemilos în Ucraina. Zilnic, țara vecină este terorizată, Rusia bombardează case, spitale, școli și ucide oameni nevinovați. Vă invităm la proiecția filmului", a transmis Ministerul Culturii.
Documentarul în limba engleză va fi difuzat joi, 28 martie, la 18:00, la cinematograful "Odeon", cu sprijinul Ambasadei Ucrainei în Republica Moldova. Intrarea este liberă.
Premiat cu premiul OSCAR și BAFTA pentru cel mai bun documentar, "20 de zile în Mariupol" prezintă o echipă de jurnalişti ucraineni prinşi în oraşul asediat Mariupol care se luptă să-şi continue munca de documentare a atrocităţilor războiului.